	ECAD5002C- Theori	1701120
Lluniwch ymateb beirniadol i’r cwestiwn canlynol: Pe byddai model Gwlad y Basg yn cael ei fabwysiadu yng Nghymru pa fath o newidiadau y byddai’n rhaid eu cyflwyno i addysgu Cymraeg yn y sector cyfrwng Saesneg?

[bookmark: _GoBack]Pwysleisir erthygl yma'r sector ail-iaith a'r sector Cymraeg i athrawon y dyfodol gan esbonio sut mae hyn yn gweithredu yng Ngwlad y Basg. Wrth ddarllen yr erthygl yma, gwelwn fod yr awdur yn cyfeirio’n glir fod ysgolion wedi’u dosbarthu’n ysgolion model A, B a D yn ôl iaith yr addysgu. Nod yr awdur yn yr erthygl yw sicrhau bod disgyblion sy’n gadael addysg ffurfiol y  gallu cyfathrebu’n ddigonol ac yn effeithiol mewn Basgeg a Saesneg wrth allu ysgrifennu a siarad mewn o leiaf un iaith arall mewn cyd-destunau gwahanol. Yn ogystal â hyn mae’r erthygl yn esbonio’r gwahaniaeth rhwng y tair ysgol model a phwysleisio effaith mae prosiectau CLIL yn cael ar athrawon er mwyn cynnig hyfforddiant i athrawon a datblygu eu hyder.
Yn ôl yr adroddiad mae Gwlad y Basg yn cyrraedd lefelau addysg uchel iawn wrth gymharu â Chymru felly wrth ystyried y newidiadau sydd angen gwneud er mwyn dysgu Cymraeg ail iaith yn y sector Saesneg gwelir mai’r argymhellion Donaldson yn cyd-fynd gyda dulliau Gwlad y Basg. Teimlir bydd y cwricwlwm Newydd yn cael dylanwad enfawr ar addysgu Cymraeg yn y sector Saesneg gan geisio llwyddo cyrraedd y targed gan Lywodraeth Cymru o gael miliwn o siaradwyr Cymraeg yng Nghymru erbyn 2050. Nodwyd yn yr erthygl fod 33.9% o boblogaeth cymuned ymreolaethol Gwlad y Basg yn siarad Basgeg gan gymharu canlyniadau cyfrifiad 2001 gyda dim ond 20.8% o boblogaeth Cymru yn medru siarad Cymraeg. Gan ystyried y canrannau yma, gwelwn and yw sefyllfa’r iaith Cymraeg cystal â’r iaith Basgeg felly bwriad yr erthygl yma yw gweld datganiadau a dulliau o Wlad y Basg er mwyn ceisio gwella lefelau Cymraeg yn gyfrwng y sector Saesneg.
Sylwir safbwynt diddorol yn yr erthygl gan ddarllen y tair ysgol fodel gwahanol. Nodwyd yr awdur fod yr ysgol model A yn addysgu drwy gyfrwng Saesneg yn llwyr ac yn addysgu Basgeg am 3 awr yr wythnos. Yna mae ysgol model B yn cael addysg mewn Basgeg fel pwnc yn ogystal â chael rhwng 30% a 40% o’r cwricwlwm drwy gyfrwng y Fasgeg. Yn olaf nodwyd fod ysgol model D yn derbyn addysg drwy gyfrwng y Fasgeg gyfan gwbl gyda Sbaeneg yn cael eu haddysgu fel pwnc gorfodol. Wrth ystyried y gwahaniaeth o lefelau iaith mewn pob ysgol, pwysleisir yr awdur bod mwy o rieni a disgyblion yn ddewis ysgol model D lle mae Basgeg yn fwy amlwg ac felly mae’r trosglwyddo iaith yn fwy llwyddiannus. Gan ddefnyddio’r dystiolaeth yma, teimlir fod yr erthygl yn adlewyrchu’n glir fod angen I Gymru meithrin syniadau ysgol model D er mwyn creu newidiadau ar yr iaith Cymraeg yn y sector cyfrwng Saesneg.
Yn 1980au sefydlodd Llywodraeth Gwlad y Basg amrywiaeth o gyrsiau Basgeg ddwys i athrawon a oedd wrthi’n addysgu. Roedd yna gyrsiau rhan amser hyd at gyrsiau amser llawn. Wrth iddo ysgrifennu ei astudiaeth, Language Policy for Basque Education, dywed Nicholas Gardner yn 2002 y gallai athrawon gael eu rhyddhau ar gyflog llawn am gyfnod o hyd at dair blynedd. Er and yw hyn yn wir bellach, mae athrawon yn dal i fynychu cyrsiau sy’n para tair i bedair wythnos gan IRALE.
Dywed erthygl gan Lywodraeth Cymru (2013b:18) “many teachers in primary schools lack confidence and ability to teach Welsh second language.” Credir bod diffyg hyder yr athrawon ysgolion cynradd yn amharu ar ddatblygiad Cymraeg disgyblion. Felly gwelwn yn glir fod arwyddion yn goleuo gennym ni fydd y disgyblion yn cael yr addysg gorau phosib. Pwysleisir yr awdur yn yr erthygl fod athrawon sydd ddim yn siarad Basgeg yn dod allan o ysgol am 3 blwyddyn i ddysgu’r iaith gan gael eu talu’n llawn i fynychu’r cwrs. Mae Llywodraeth Cymru yn darparu cyrsiau sy’n debyg ond am ddim ond 1 blwyddyn gan dalu am gostau teithio ac am athrawon ychwanegol i gyflenwi tra bod athrawon yn cael addysg bellach. Dywed Donaldson “Dylai ysgolion cyfrwng Gymraeg weithio fel canolbwynt ar gyfer y Gymraeg er mwyn helpu athrawon ac ymarferwyr mewn ysgolion cyfrwng Saesneg”. Dadlau Estyn bod “lleiafrif o ysgolion yn trefnu hyfforddiant i helpu staff” awgryma hyn er mwyn llwyddo yn y dyfodol mae angen sicrhau fod hyfforddiant arwyddocaol yn cael eu darparu ar gyfer athrawon. Y gobaith o hyn yw fydd safon Cymraeg ail- iaith yn cynyddu ac yn dilyn ffordd mae ysgolion model D Gwlad y Basg.

Noda Hopwood et al (2018) bod y plant sy’n gadael yr ysgol yn 16 oed ddim y sefyll arholiadau allanol, nac ychwaith yn nodi unrhyw farciau. Yn lle derbyniwyd tystysgrif sy’n ddweud pa gyrsiau gwnaethant lwyddo ynddynt. Wrth gymharu â Chymru wrth ganolbwyntio ar y rhan addysgu iaith Gymraeg yn y sector cyfrwng Saesneg, mae pob disgybl yn derbyn canlyniadau ac yna tystysgrifau sy’n nodi pa farc cafodd y disgyblion y neu arholiadau. Yn ogystal â hyn gwelwn yn adroddiadau diwedd blwyddyn yn ysgolion cynradd ac uwchradd graddau mae’r disgyblion wedi cael ac yna gwelwn y lefel dylai’r disgybl targedu am. Dengys hyn fod yna bwyslais enfawr ar arholiadau allanol yn y cwricwlwm presennol. Teimlir awdur nid arholiadau yw’r ffordd ymlaen gan nodi'r unig arholiad mae disgyblion yn cael yng Ngwlad y Basg yw ‘Selecticidad’ sef yr arholiad ar gyfer mynediad ar gyfer brifysgol. Noda’r awdur mae’r arholiad wedi rhannu’n 60% I’r rhan pwnc penodol a 40% yn bynciau craidd.

Dangosir ymchwil bod yna dogfennau fel ‘Datblygu Cymraeg Pob Dydd yn yr Ysgol Gynradd’ (Estyn, 1998) ar gael i fyfyrwyr ac athrawon i ddilyn er mwyn sicrhau cynnwys Cymraeg yn yr ysgol”. Sylwir bod y ddogfen yn cynnwys gofynion y Cwricwlwm Cenedlaethol ar gyfer Cymraeg ail-iaith ac yn rhoi cymorth i athrawon a hyfforddwyr er enghraifft geirfa addas, disgwyliadau a strategaethau gellir cynnwys fel rhan o’i gwersi, er enghraifft gwneud elfen ddyddiol trwy gyfrwng y Gymraeg - awgrymir y ddogfen helpwr y dydd fel sbardun. Dengys hyn fod Llywodraeth Cymru yn darparu adnoddau a chymorth i athrawon gwella ei iaith er mwyn trosglwyddo sgiliau i ddisgyblion. Wrth i’r Llywodraeth gwneud hyn maent yn herio’r siroedd er mwyn gweld cynnydd a datblygiad o fewn amser byr.
Yn tarddu o hyn, safbwynt diddorol o’r erthygl yw’r gorchymyn bod datblygiad diddorol o ran addysgu yng Ngwlad y Basg yw’r gefnogaeth gynyddol a roddir i ddull CLIL. Dywed yn yr erthygl mae ysgolion Ikstola model D wedi ei fabwysiadu’n frwd er mwyn rhoi rhuglder mewn trydedd iaith i ddisgyblion. Teimlir awdur yn gryf yn y ffaith fod y dull CLIL yn arwain at ganlyniadau cadarnhaol o ran cynhyrchu siaradwyr tair ieithog sef Basgeg, Sbaeneg a Saesneg. Pwysleisir mai’r system yma wedi’i chynllunio’n ofalus wrth ystyried y goblygiadau o ran amserlennu, hyfforddiant ac adnoddau dosbarth wedi’u hystyried a’u chymhwyso i raddau amrywiol. Yn ysgolion Model D maent yn cyflogi tîm o addysgwyr neilltuol i ddatblygu a rhoi cymorth i athrawon ac ysgolion fel bod dull CLIL yn bosib. Byddai’r dull yma yn sicr yn codi safon yr iaith Cymraeg yn yr ysgolion Saesneg, byddai hefyd yn atgyfnerthu, cyfoethogi ac ehangu iaith yr athrawon er mwyn cael gwell dealltwriaeth o ddysgu trwy gyfrwng y Gymraeg. Galluogir hyn i’r athrawon dysgu gyda’r disgyblion, gellir hyn rhoi’r cyfle iddyn nhw i un ieithu gyda’r dysgwyr ac i ddangos cydymdeimlad gydag anawsterau’r sy’n codi wrth ddysgu trwy gyfrwng Cymraeg.
Cytunwyd fel ffordd ymlaen i athrawon Cymru defnyddio’r un dulliau datblygu disgyblion lluosieithog gan Heziberri 2020, y cwricwlwm a’r cynllun addysgu Newydd a lansiwyd gan yr Adran Addysg, iaith a diwylliant. Yn sicr dyma beth mae Cymru am fuddsoddi ynddo wrth ystyried nod y cwricwlwm yw sicrhau bod disgyblion yn gadael addysg ffurfiannol yn gallu cyfathrebu’n ddigonol ac yn effeithiol gan ysgrifennu a thrafod o leiaf un iaith arall mewn amrywiaeth o gyd- destunau.
Sonnir Estyn (2013) am sefydlu’r Cynllun Sabothol, gwelwn mai’r cynllun yn hyfforddi athrawon yn y Gymraeg yn helpu nhw i ddysgu terminoleg arbenigol trwy godi eu hyder. Nod y cwrs yma yw paratoi athrawon i ddysgu trwy gyfrwng y Gymraeg (iaith gyntaf neu ail-iaith). Gwelwn mai’r Llywodraeth wedi paratoi’r cwrs yma yn barod er mwyn ceisio gwella iaith athrawon felly yn debyg i gyrsiau sydd ar gael yn Wlad y Basg mae yna gynllun yma yng Nghymru.
Dywed Baker (2011: 43) “There is no language without a language community.” Awgrymir hyn bod iaith yn uno cymdeithas er nad yw pawb yn deall hyn. Yn amlwg bydd angen mynd ati i ddelio gyda hyn mewn ffordd sensitive ac yn ofalus. Teimlir bydd yr awdur yn gytûn gyda barn Baker wrth ystyried ysgolion fel cymunedau. Pwysleisir yr awdur ei fod yn hanfodol sicrhau cysondeb yn addysg ac yn sicr pan rydym yn ffocysu ar ddulliau er mwyn hybu’r defnydd o’r’ iaith. Yn debyg mae ysgolion Cymru yn gweld eu hunain fel un gymuned fawr felly mae’r briodas rhwng iaith a phlant yn holl bwysig.
I grynhoi, cytunaf yn gryf gydag argymhellion yr awdur wrth ystyried dulliau pwerus mae Gwlad y Bas gyn eu defnyddio. Wrth sicrhau llwyddiant i Gymraeg ail iaith yn y sector Saesneg, gwelir y ffordd ymlaen i Gymru yw trosglwyddo’r dulliau mae Ysgol model D y neu ddefnyddio gan gyd-fynd gydag argymhellion Donaldson a’r Cwricwlwm Newydd. I ehangu ar hyn cred yn gryf bydd Siarter iaith yn datblygu’n enfawr ar draws Cymru er mwyn hybu ethos Cymreig cadarn ac yn cael argraff gadarnhaol iawn ar draws ysgolion Cymru gan gynnwys pob aelod o’r cymunedau.

